قبل النهاية ديال هاد العام. الولاية ديال أمن فاس، شهدات هاد السيمانة إعطاء انطلاقة العمل بالمقر الجديد لفرقة الشرطة السينوتقية بالمدينة، واللي فيه أجنحة خاصة لإيواء الكلاب المدربة للشرطة، وذلك مواصلة لمسار تحديث وعصرنة مصالح فرق الكلاب المدربة للشرطة، المعروفة باسم “الشرطة السينوتقنية”، على الصعيدين الجهوي والمركزي. هاد المقر تم تجهيزه، حسب مصدر أمني، لـ”كود”، وفق المعايير الدولية المعتمدة في هذا الشأن، فضلا عن مجموعة من التجهيزات التقنية والبيطرية المرتبطة أساسا بتدريب كلاب الشرطة وتطبيبها ومتابعتها، كما يتضمن المقر أيضا تجهيزات مكتبية ومخازن خاصة بالمؤن والتجهيزات المهنية الخاصة بهذا التخصص الشرطي. وأضاف المصدر أن هاد المقر الجديد اللي تدشن ففاس كينضاف إلى جملة من التجهيزات والمعدات اللي سبق وأن استفادت منها هاد المصلحة، على غرار باقي الفرق المشابهة على الصعيد الوطني، والتي تضمنت طونوبيلات مجهزة ومكيفة لنقل الكلاب، ووسائل حديثة للتدريب ومحاكاة عمليات التفتيش والمراقبة. هاد الفرق الجديدة اللي كاينة فاس غادي تتدعم قريبا بموظفين جدد، يوجدون حاليا في المراحل الأخيرة للتدريب بالمعهد الملكي للشرطة. المديرية العامة ديال البويس كانت كونات جيل جديد من الكلاب البوليسية باش تكشف وترصد تهريب العملات الوطنية والأجنبية ومخاطر أخرى. 
فاس: مقر جديد لتدريب الكلاب البوليسية